L'objectiu d'aquests ajuts és el finançament d'actuacions destinades a l'arranjament i/o la pavimentació de la xarxa veïnal i rural de camins dels territoris de muntanya.
Aquestes actuacions poden incloure la millora d'accessos a nuclis, habitatges disseminats i explotacions agràries; l'accés a punts d'interès turístic o paisatgístic; l'adecuació de senders, i el manteniment d'urgència d'aquests camins.
El 2016, el Departament de Territori i Sostenibilitat ha recuperat la línia d'ajuts per a la millora de la xarxa veïnal i rural de les comarques de muntanya, establint sengles convenis de col·laboració amb cada un dels nou consells comarcals de l'àmbit de muntanya i amb el Conselh Generau d'Aran.
L'objecte d'aquests convenis és realitzar les actuacions de condicionament i arranjament dels camins d'accés a nuclis de població i, en alguns casos, garantir la vialitat a les estacions d'esquí nòrdic de titularitat municipal durant la temporada hivernal.
En conjunt, l'import del convenis és de 1,25 milions d'euros i abasten un centenar d'actuacions que hauran d'estar enllestides i justificades el 30 de juny de 2017.
Aquestes subvencions s'emmarquen dins les polítiques d'ajudes per al manteniment dels camins, que son de vital importància per a les comarques de muntanya atenent al seu caràcter d'infraestructures de mobilitat d'origen històric, destinades a satisfer necessitats econòmiques i social bàsiques per a la població.
El fet de destinar ajuts públics a aquestes actuacions ve donada per l'especial vulnerabilitat d'aquests territoris, on les singulars condicions climatològiques, geogràfiques i orogràfiques fan que estiguin sotmesos a un deteriorament superior al que es produeix en d'altres indrets.
L'import total dels ajuts és de prop de 3 MEUR que es destinen a dues classes d'actuacions.
D'una banda, es plantegen les actuacions de condicionament i arranjament de la xarxa veïnal i rural de camins municipals, que comprèn actuacions d'arranjament i de pavimentació.
La segona classe d'actuacions va destinada a aconseguir una accessibilitat permanent als camins i vies d'accés a les estacions de muntanya de titularitat municipal (situades a les comarques de l'Alt Urgell, la Cerdanya i el Pallars Sobirà), durant la temporada hivernal 2017-2018.
Els destinataris de les subvencions són el Conselh Generau d'Aran i els consells comarcals de muntanya de l'Alta Ribagorça, l'Alt Urgell, el Berguedà, la Cerdanya, la Garrotxa, el Pallars Jussà, el Pallars Sobirà, el Ripollès i el Solsonès.
La voluntat d'aquestes subvencions és incidir en la cohesió territorial, garantir l'accessibilitat als nuclis de població i afavorir la mobilitat arreu del territori.
En aquest sentit, tenen com a finalitat la realització d'obres de millora de camins d'ús públic de titularitat local.
En són destinataris els municipis dels territoris de muntanya; els que tenen una població inferior a 5.000 habitants; les capitals comarcals de menys de 20.000 habitants i els consells comarcals de les comarques de muntanya i el Conselh Generau d'Aran.
La dotació total és de 29,5 milions d'euros, dels quals 16 milions els aportarà el Departament de Governació, Administracions Públiques i Habitatge; 9 milions seran a càrrec del pressupost del Departament de Territori i Sostenibilitat, i 4,5 milions, a càrrec del Departament d'Agricultura, Ramaderia, Pesca i Alimentació.
El pla té una durada de tres anys, però els projectes s'hauran d'executar durant l'any en curs.
El pressupost global dels projectes presentats per cada ens no pot superar els 50.000 euros.
Els territoris de muntanya tenen unes característiques orogràfiques i climàtiques que dificulten les comunicacions, més encara al Pirineu on el poblament és molt dispers.
Aquests hàndicaps es tradueixen en una accessibilitat sovint complexa i en uns costos de construcció i manteniment de la xarxa viaria, molt elevats.
Per aquest motiu, les actuacions complementàries – les que corresponen a l'òrgan encarregat del desenvolupament de la Llei 2/1983 – del Departament de Territori i Sostenibilitat han estat sovint destinades a donar suport a les administracions locals en la seva tasca de gestió dels camins que els hi son propis.
Aquesta línia de subvencions té per objecte el foment d'actuacions destinades a la millora i manteniment de camins de la xarxa veïnal i rural els titulars dels quals siguin municipis pertanyents a les comarques de muntanya i a l'Aran.
Poden ser objecte de subvenció les actuacions següents:
En poden ser beneficiaris els consells comarcals de les comarques de muntanya (Alta Ribagorça, Alt Urgell, Berguedà, Cerdanya, Garrotxa, Pallars Jussà, Pallars Sobirà, Ripollès i Solsonès) i el Conselh Generau d'Aran, als quals pertanyen els municipis titulars dels camins per als quals se sol·licita la subvenció.
Els beneficiaris de les subvencions –atesa la titularitat municipal dels camins objecte de la subvenció– hauran d'acreditar que els ajuntaments corresponents els hi han delegat les competències en matèria de camins o bé els han fet l'encàrrec de gestió de les actuacions que es portin a terme en els camins subvencionables.